Ma nuɣal ɣer tullist nniḍen ad gen tameɣra : «Akli U Muḥ d argaz ay tewwi lmiziryanni n yiseggasen n 30-40 ad yezger agrakal i wakken ad yessenz tidi n yiɣalen-is i wid ara asd-yefken ciṭ uṣurdi s way yes ara d-isellek imawlan-is d sin watmaten-is seg laẓ. Sked kra ur yexdim segmi ay yewweḍ ɣer Fṛansa : Iḍumm iberdan, yebna deg umitṛu, yessared tiḍebsiyin …Yecca aqerru-s, yennuɣ d tlufa d laẓ armi ay d-yessas kra s way yes yesfeḍ laẓ i wat wexxam, yerra-d tiferkiwin yenzan, yerna yerra ṭṭlaba. Deg wezɣal kan ay d-yettas. Imi ladɣa i yezwej ; yerna ciṭ rnan ɣer-s sin warrac…Fṛansa yeggumma ad tt-yeffeɣ, d nettat ay as-d-yettaken talqimt-nni n weɣrum itett wamma ad yetter tisyar, yerna seg 62 ɣer da ula d tisyar-nni ṣekkṛent neɣ huddent.» sb 48-49.